Torra Aktîvîstanê Efrînî sûcê ke dewlete tirke û çeteyanê ci mabênê 21ê gulane û 30ê gulane  de Efrîn de vera şar û xoza kerdî sey raporêk pare kerdî.
Rapor de sûcê ke ameyî kerdene wina ameyî rêzkerdene:
Îşkence: Hîrê hemwelatîyî hetê grûbanê biçekan û keyeyanê çeteyan ra raştê îşkenceyî ameyî.
Remnayîş: Di hemwelatîyî hetê çeteyan ra ameyî remnayene.
Destsernayîş: Çar rezê engurî ameyî destsernayene.
Zirarê vera xoza: Di warê daristanî ameyî vêşnayene.
Xeraç: Hîrê  merkezanê bajarî de esnafan ra xeraç ame waştene.
Bedilnayîşê Demografî: Pêro bajarî de banê şarî yenê rotene.

Bombarduman: Şehba, Şera û Şêrawa her roje yenê bombardumankerdene.
Cayê ke binê îşxale dewleta tirke de yê bêîstîkrarîye dewam kena û xeylêk teqayîşî ameyî qewimîyayene.
